**LĪGUMS** **Nr.** **8.4/164**

**par klaiņojošu suņu un kaķu izķeršanu, noķerto klaiņojošu suņu un kaķu īslaicīgu uzturēšanu un aprūpi dzīvnieku patversmē**

Rēzeknē 2018.gada 19.februārī

**Rēzekne novada pašvaldība**, reģistrācijas Nr.90009112679, turpmāk – PASŪTĪTĀJS, no vienas puses, un **sabiedrība ar ierobežotu atbildību “Rēzeknes** **Namsaimnieks”**,reģistrācijas Nr.40003215461, turpmāk – IZPILDĪTĀJS, no otras puses, turpmāk abi kopā PUSES vai katrs atsevišķi PUSE, pamatojoties uz iepirkuma „Rēzeknes novada administratīvajā teritorijā klaiņojošu suņu un kaķu izķeršana, noķerto klaiņojošu suņu un kaķu īslaicīga uzturēšana un aprūpe dzīvnieku patversmē” (identifikācijas Nr. RNP 2018/1), turpmāk – IEPIRKUMS, rezultātiem, noslēdz sekojošu līgumu, turpmāk – LĪGUMS:

1. LĪGUMA PRIEKŠMETS
	1. Pasūtītājs uzdod, bet Izpildītājs apņemas sniegt pakalpojumus: Rēzeknes novada administratīvajā teritorijā klaiņojošu suņu un kaķu izķeršanu, noķerto klaiņojošu suņu un kaķu īslaicīgu uzturēšanu dzīvnieku patversmē, kā arī savvaļas dzīvnieku izķeršanu apdzīvotās vietās un kritušo dzīvnieku savākšanu un iznīcināšanu, turpmāk – PAKALPOJUMI, saskaņā ar Līgumu un tā pielikumiem: Līguma pielikums Nr.1 „Tehniskā specifikācija” un Līguma pielikums Nr.2 „Finanšu piedāvājums” (Izpildītāja finanšu piedāvājums Iepirkumā ar informāciju par atsevišķām izmaksu pozīcijām), kas ir Līguma neatņemamas sastāvdaļas.
2. LĪGUMCENA UN NORĒĶINU KĀRTĪBA
	1. Par Līguma 1.1.punktā paredzēto pakalpojumu sniegšanu noteikta kopēja līgumcena **EUR** **34252,80** (**trīsdesmit četri tūkstoši divi simti piecdesmit divi *euro***, **80 centi**), neieskaitot pievienotās vērtības nodokli, turpmāk – PVN. PVN summa – EUR 7193,09 (septiņi tūkstoši viens simts deviņdesmit trīs *euro*, 09 centi). Kopēja līgumcena ar PVN sastāda EUR 41445,89 (četrdesmit viens tūkstotis četri simti četrdesmit pieci *euro*, 80 centi).

2.2. Pasūtītājs norēķinus ar Izpildītāju veic katru mēnesi atbilstoši iesniegtajam rēķinam, līdz katra mēneša 20.(divdesmitajam) datumam pārskaitot Izpildītājam samaksu par iepriekšējā mēnesī sniegtajiem Pakalpojumiem, saskaņā ar Pušu parakstītu aktu.

3. LĪGUMA DARBĪBAS TERMIŅŠ

3.1. Līgums stājas spēkā no tā parakstīšanas brīža un ir spēkā līdz Pušu saistību pilnīgai izpildei.

3.2. Pakalpojumu sniegšanas laiks – **24** (divdesmit četri) **mēneši** no Līguma noslēgšanas.

3.3. Līgums var tikt izbeigts, Pusēm par to rakstiski vienojoties.

* 1. Katrai Pusei ir tiesības vienpusēji atkāpties no Līguma, ja otrā Puse nepilda savas saistības ilgāk par vienu mēnesi, par ko tiek sastādīti attiecīgi akti.
	2. Pasūtītājs ir tiesīgs vienpusēji atkāpties no Līguma, ja Izpildītājs normatīvajos aktos noteiktajā kārtībā tiek atzīts par maksātnespējīgu, vai tiek likvidēts.

4. IZPILDĪTĀJA PIENĀKUMI UN TIESĪBAS

4.1. Izpildītājs sniedz Pakalpojumus atbilstoši spēkā esošo normatīvo aktu un Līguma prasībām.

4.2. Izpildītājs nodrošina Pakalpojumu kvalitāti, to sniegšanā pieaicinot kvalificētus darbiniekus, izmantojot sertificētus materiālus un atbilstošu tehnisko un materiālo nodrošinājumu.

4.3. Izpildītājs uzņemas pilnu atbildību par darba drošības, vides aizsardzības noteikumu un Rēzeknes novada pašvaldības saistošo noteikumu ievērošanu.

4.4. Izpildītājs katru mēnesi līdz 5.(piektajam) datumam iesniedz Pasūtītājam aktu un rēķinu par iepriekšējā mēnesī sniegtajiem Pakalpojumiem.

4.5. Izpildītājs katru dienu (septiņas dienas nedēļā) no plkst.8-00 līdz plkst.20-00 nodrošina izsaukumu pieņemšanu pa tālruņiem **28363358**, **26179322**, izbraukumus uz izsaukuma vietu, nobraukto, kritušo dzīvnieku savākšanu, dzīvnieku izķeršanu un to transportēšanu uz dzīvnieku patversmi.

5. PASŪTĪTĀJA PIENĀKUMI UN TIESĪBAS

5.1. Pasūtītājs nodrošina sniegto Pakalpojumu pieņemšanu, parakstot aktu par sniegtajiem Pakalpojumiem.

5.2. Izpildītāja iesniegto aktu par iepriekšējā mēnesī sniegtajiem Pakalpojumiem Pasūtītājs izskata 5 (piecu) darba dienu laikā.

5.3. Pēc akta izskatīšanas un parakstīšanas Pasūtītājs Līguma 2.2.punktā noteiktajā termiņā un kārtībā veic samaksu par sniegtajiem Pakalpojumiem

6. LĪGUMA PAPILDINĀŠANAS UN GROZĪŠANAS KĀRTĪBA

6.1. Visi Līguma grozījumi un papildinājumi tiek veikti, Pusēm rakstiski vienojoties, ievērojot Publisko iepirkumu likuma 61.panta prasības. Tie pievienojami Līgumam kā pielikumi, kuri pēc to abpusējās parakstīšanas kļūst par Līguma neatņemamu sastāvdaļu.

6.2. Ja savstarpēja vienošanās par Līguma papildināšanu vai grozīšanu nav panākta, spēkā paliek iepriekšējie Līguma nosacījumi.

7. NEPĀRVARAMA VARA

* 1. Puses tiek atbrīvotas no atbildības par daļēju vai pilnīgu saistību neizpildi, ja tā radusies nepārvaramas varas apstākļu rezultātā, kurus attiecīgā Puse nevarēja ne paredzēt, ne novērst, ne ietekmēt.
	2. Pusei, kura nokļuvusi nepārvaramas varas apstākļos, nekavējoties rakstiski jāinformē par to otrā Puse.
	3. Nepārvaramas varas apstākļu pierādīšanas pienākums ir tai Pusei, kura uz tiem atsaucās.

8. STRĪDU RISINĀŠANA

8.1. Visas domstarpības un strīdus, kas radušies Līguma izpildes gaitā, Puses cenšas atrisināt sarunu ceļā. Strīdi, kurus Puses nevar atrisināt sarunu ceļā, tiek izskatīti tiesā saskaņā ar Latvijas Republikas spēkā esošajiem normatīvajiem aktiem tajos noteiktajā kārtībā.

8.2. Visus jautājumus, kas nav atrunāti Līgumā, regulē attiecīgie normatīvie akti.

9. CITI NOTEIKUMI

9.1. Katra Puse ir atbildīga par zaudējumiem, kas rodas otrai Pusei Līguma saistību neizpildes vai nepienācīgas izpildes gadījumā.

9.2. Līgums sastādīts uz 2 (divām) lapām, 2 (divos) eksemplāros ar vienādu juridisku spēku. Viens eksemplārs glabājas pie Pasūtītāja un viens – pie Izpildītāja. Katram Līguma eksemplāram pievienoti 2 (divi) pielikumi uz 4 (četrām) lapām: Līguma pielikums Nr.1 „Tehniskā specifikācija” – uz 2 (divām) lapām un Līguma pielikums Nr.2 „Finanšu piedāvājums” – uz 2 (divām) lapām, kas ir Līguma neatņemamas sastāvdaļas.

10. PUŠU REKVIZĪTI UN PARAKSTI

|  |  |
| --- | --- |
| PASŪTĪTĀJS | IZPILDĪTĀJS |
| **Rēzeknes novada pašvaldība** | **SIA “Rēzeknes Namsaimnieks”** |
| reģistrācijas Nr.90009112679 | reģistrācijas Nr.40003215461  |
|  |  |
|  |  |
|  |  |
|  |  |
|  |  |
|  |  |